**Miloš Kopták** (\* 6. február 1969, Žilina) je slovenský maliar, grafik a ilustrátor.

Životopis
---------

Absolvoval Pedagogickú fakultu v Banskej Bystrici (odbor literatúra, výtvarná výchova) a Vysokú školu výtvarných umení v Bratislave (Oddelenie grafiky a knižnej ilustrácie prof. D. Kállaya). V rokcoh 2000 – 2015 sa venoval ilustrácii kníh, mnohé z nich dostali aj ocenenia napr. Najkrajšia kniha roka 2003, Zlatá stuha 2006, Najkrajšie ilustrácie roka (2007, Praha), Cena Ľudovíta Fullu (2009) a i. Ako knižný ilustrátor spolupracoval s domácimi a zahraničnými vydavateľstvami. (Grund, Hachette, Rose Bud, Brio, Práh, Perfekt, Matica Slovenská, Mladé letá, Bazar Tales, Petit Press a i. Spoluzakladal ASIL – Asociáciu ilustrátorov ako dobrovoľné, otvorené zoskupenie výtvarníkov, zameraných na oblasť ilustrácie a knižnej tvorby. Snahou je mapovať aktuálne dianie v oblasti ilustrácie a knižnej kultúry.

Popri tejto základnej línii tvorby sa sa venuje viacerým disciplínam. Striedavo maľbe, tvorbe objektov, koláži, kresbe. Jeho náklonnosť k voľnej tvorbe prevážila v roku 2007, keď založil umeleckú tvorivú dvojicu s katalánskym umelcom Raiom Escalé (1964) z Barcelony a odvtedy vystavovali spoločne vytvorené maľby pod názvom Mirroir Noir. Ich spoločnú kontempláciu nad témami života, smrti, spomienok, negatívnych osobností politického života, ale aj reminiscencie na Bazovského tvorbu, ktoré stvárňovali v spoločných cykloch, sa dostali počas obdobia pandémie korony do útlmu (2020 – 2022). Miloš Kopták pracuje aj ako jeden z troch intendantov TOTOgalérie! v Bratislave, zameranej na tvorbu najmä slovenských ilustrátorov staršej generácie.

Štúdium
-------

* Pedagogická fakulta v Banskej Bystrici (odbor literatura, výtvarná výchova)
* Vysoká škola výtvarných umení v Bratislave (oddelenie grafiky a knižnej ilustrácie)

Stáže
-----

* Écôle supérieure d'art et design v Saint-Étienne (FR)
* Écôle supérieure d’art v Mulhouse (FR)

Tvorba
------

*Miloš Kopták tvorí v ucelených, nie však uzatvorených cykloch. Vracia sa k nim. Niekedy po dňoch, inokedy po rokoch. Venuje sa rozličným témam, no ich spoločnými znakmi sú práca s nájdeným objektom (náradie, bábiky, fotografie a obrázky z časopisov, glóbusy)* *alebo netradičnými materiálmi (žuvačky, šupky z citrusov, mušle, mydlo), čierny a absurdný humor, (seba)irónia, dekonštrukcia pôvodných významov, funkcií vecí a spoločenských javov a ich hravá rekonštrukcia cez svojskú optiku a estetiku. Plastiky a asambláže slovenského výtvarníka a ilustrátora Miloša Koptáka, ktoré vytvára priebežne od 90. rokov 20. storočia**,* vystavil na samostatnej výstave s názvom *Jestlipak tahle věc má své určení?!* v Nitrianskej galérii v Nitre vo februári 2022.

Rezidenčné pobyty
-----------------

* 2016 Konvent.0 / Berga, Španielsko
* 2015 Rancho Bellavista Foundation / Bellavista, Mexico
* 2012 Fabra i Coats Art Center / Barcelona, Španielsko
* 2011 Sympat / Komárno – Patince, Slovenská republika
* 2011 Konvent.0 / Berga, Španielsko
* 2010 Multipoint / Nitra, Slovenská republika

Ilustrácie knižných titulov, výber
----------------------------------

* Ján Podmanický: Kysucké povesti, Vydavateľstvo Matice slovenskej, Martin, 2003
* Anton Marec: Spišské povesti, Vydavateľstvo Matice slovenskej, Martin, 2004, ISBN 9788070907559
* Peter Ševčovič: Z kuchyne starého Prešporka, Vydavateľstvo Matice slovenskej, Martin, 2006
* Ján Uličiansky: Malá princezná, Práh, 2010 (nejkrásnejší slovenská kniha za rok 2009), ISBN 8072523007
* Jaroslav Broz: Dovoľujú si vám oznámiť, Vlastným nákladom,1995; reprint iAdverti, 2011
* Miloš Kopták: Včelár, ASIL – asociácia ilustrátorov, 2011, ISBN 9788097031121

Mirroir Noir
------------

Miroir Noir je autorskou kooperáciou slovenského maliara a ilustrátora Miloša Koptáka (1968) a katalánskeho umelca Rai Escalé (1964). Ich spoločné maliarske diela vznikajú naozaj spoločne na Slovensku alebo v Katalánsku (v okolí Barcelony), kde sa stretávajú na maliarskych pobytoch. Po rešeršovaní spoločnej témy pracujú každý na inom obraze na jednom mieste (v jednom ateliéri), v čase práce si diela vymenia a vzájomne korigujú, kritizujú, kontrolujú. Ako sami vravia, pri tvorbe sa často aj nenávidia, ale pri vyhrotených momentoch vznikajú možno ich najlepšie diela. Počas viac ako 10-ročnej spolupráce sa naučili komunikovať spoločnú tému, ako aj ustupovať svojmu autorskému egu v prospech výsledného diela. Témy budujú spoločne, vzhľadom na to, že nemajú spoločné historické pozadie dospievania a života,každý z nich prináša niečo iné: v osobných témach, v politických témach, v umelecko-historickej tradícii. Preto je šarmantné, že katalánskeho autora Raia Escalé zaujala tvorba aj slovenských umelcov a ich umeleckej histórie. Keď v roku 2013 vystavovali v madridskej galérii Blokker, denník El País im venoval veľký dvojstranový článok s názvom „*Barokový punk pre umenie a štyri ruky*", ktorý pritiahol na výstavu divákov a aj zberateľov zo širšieho sveta (denník vychádza vo všetkých španielsky hovoriacich krajinách).

Svoju spoluprácu nazvali Miroir Noir – Čiernym zrkadlom, ako odvolávku na legendu o čiernom zrkadle na tzv. *Claudelovo sklo*, do ktorého maliari 17. storočia hľadeli, keď chceli oddychovať po náročnej maliarskej práci. Zároveň je aj vysvetľujúcim odkazom na ich spoločnú estetiku, ktorú si vytvorili. Siaha ku koreňom veľkých maliarov Goyu, Murilla, Velasqueza a funguje ako dialóg s veľkými maliarmi histórie prostredníctvom používania expresívnej, „dark maľby". Ich spoločná maľba s názvom *Nastal čas goríl* (2012, akryl na reklame, 120 x 234 cm) bol publikovaný na prebale knihy Toma Nicholsona *Gorila* (Dixit, 2012).

Referencie
----------

1. 1 2 3  Miloš Kopták. In:  *Web umenia* [online]. Bratislava: Slovenská národná galéria, [cit. 2022-11-05]. Dostupné online.
2. ↑   *Kopták Miloš* [online]. TOTO! je galéria, 2017-07-24, [cit. 2022-10-03]. Dostupné online.
3. ↑   *O Asil | ASIL - Asociácia ilustrátorov, o.z.* [online]. asil.sk, [cit. 2022-10-03]. Dostupné online.
4. ↑   *News* [online]. miroirnoir.org, [cit. 2022-10-03]. Dostupné online.
5. ↑   *Art You Can Eat / Skaderuka - skadenoha* [online]. artyoucaneat.sk, [cit. 2022-10-03]. Dostupné online.
6. ↑   *Art You Can Eat / Jestlipak tahle věc má své určení?!* [online]. artyoucaneat.sk, [cit. 2022-10-03]. Dostupné online.
7. ↑   *Miloš Koptak - Illustrations* [online]. www.koptak.sk, [cit. 2022-10-03]. Dostupné online.
8. ↑   *Kopták Miloš* [online]. TOTO! je galéria, 2017-07-24, [cit. 2022-10-03]. Dostupné online.
9. ↑   *Galleries* [online]. miroirnoir.org, [cit. 2022-10-03]. Dostupné online.
10. ↑  LEÓN, Flor Gragera de. Barroco punk para un arte a cuatro manos. *El País* (Madrid), 2013-12-19. Dostupné online [cit. 2022-10-03]. ISSN 1134-6582. (po španielsky; kastílsky)
11. ↑  MONCOĽOVÁ, Ivana. *I. Individualita a trojjedinosť MRB*. 1.. vyd. Trenčín : Galéria Miloša Alexandra Bayovského, 2018. S. 60.
12. ↑  DVOŘÁKOVÁ, Helena. Cecilizmus vyskúšal aj Mr. Bean. *Pravda* (Bratislava: OUR MEDIA SR), 2022-03-30. Dostupné online [cit. 2022-11-05]. ISSN 1336-197X.
13. ↑  MONCOĽOVÁ, Ivana. Čo uvidíte, keď sa pozriete do čierneho zrkadla. *Denník N* (Bratislava: N Press), 2015-08-17. Dostupné online [cit. 2022-11-05]. ISSN 1339-844X.
14. ↑   *News : May 2012 / Gorila's Book Released in Slovakia* [online]. miroirnoir.org, [cit. 2022-11-05]. Dostupné online.

Externé odkazy
--------------

* Oficiálny web
* Diela autora v katalógu Web umenia Slovenskej národnej galérie

Autoritné údaje: * abART: 38848
* BnF: 151103300
* GND: 1049808592
* ISNI: 0000 0001 0946 9372
* LCCN: n2002036857
* NK ČR: xx0050505
* VIAF: 307323
* Web umenia: 5145
* WorldCat: lccn-n2002036857